Clifton R. Wharton

Clifton Reginald Wharton sr. (født 11. mai 1899 i Baltimore i Maryland, død 25. april 1990 i Phoenix i Arizona) var en amerikansk diplomat. Fra 1961 til 1964 var han USAs ambassadør i Norge.

Som første afro-amerikaner besto Wharton opptaksprøvene til utenrikstjenesten i USA.Alfonso A. Navraez: Clifton R. Wharton, 90, Is Dead; Pioneering Black U.S. Diplomat – New York Times, 25. april 1990. Han ble også den første afro-amerikanske karrierediplomat fra USA som ble ambassadør. Den første posteringen han fikk utenlands var i Liberia. Han var konsul i Las Palmas på Kanariøyene fra 1930 til 1942 og var også konsul i Antananarivo på Madagaskar og i Ponta Delgada på Asorene. I 1949 ble han førstesekretær og konsul i Lisboa i Portugal. Fra 1950 til 1957 var Wharton generalkonsul i Marseille i Frankrike. Deretter ble han som første afro-amerikaner sjef for en av USAs utenriksstasjoner: Fra 1958 til 1960 var han minister i Romania. Deretter ble han postert i Oslo som USAs ambassadør i Norge. Han presenterte sine akkreditiver 18. april 1961 og tjenestegjorde til 4. september 1964.Clifton Reginald Wharton (1899-1990) – U.S. Department of State. Office of the Historian.

I 2006 ble han avbildet på et frimerke.Clifton R. Wharton, Sr.: Diplomat & University Administrator  – Discover Diplomacy.

Sønnen Clifton R. Wharton jr. var viseutenriksminister i 1993.

 Referanser 

Kategori:USAs ambassadører til Norge
Kategori:USAs ambassadører til Romania
Kategori:Ambassadører fra USA

Kategori:Personer fra Baltimore
Kategori:Fødsler i 1899
Kategori:Dødsfall i 1990